Diari Oficial de la Generalitat Valenciana


Sumari del DOGV 8559, del 30-05-2019 (2019/5555)

RESOLUCIÓ de 28 de maig de 2019, de la Conselleria d'Educació, Investigació, Cultura i Esport, per la qual es convoquen per a la Comunitat Valenciana els premis extraordinaris de Batxillerat corresponents al curs 2018-2019.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8559

Data del DOGV
:   30-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5555


Data del document
:   28-05-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * distinció honorífica

RESOLUCIÓ de 28 de maig de 2019, de la Conselleria d'Educació, Investigació, Cultura i Esport, per la qual es convoquen per a la Comunitat Valenciana els premis extraordinaris de Batxillerat corresponents al curs 2018-2019. [2019/5555]  
L'Ordre ECD/482/2018, de 4 de maig, per la qual es regulen els premis nacionals de Batxillerat (BOE 115, d'11.05.2018) establits per la Llei orgànica 2/2006, de 3 de maig, d'educació, indica en l'article 2 que les administracions educatives competents podran convocar i concedir premis extraordinaris de Batxillerat en els seus respectius àmbits de competències.  
Per la seua banda, el Decret 87/2015, de 5 de juny, del Consell, pel qual estableix el currículum i desplega l'ordenació general de l'Educació Secundària Obligatòria i del Batxillerat a la Comunitat Valenciana (DOGV 7544, 10.06.2015), modificat pel Decret 136/2015, de 4 de setembre (DOGV 7611, 9 de setembre) i pel Decret 51/2018, de 27 d'abril (DOGV 8284, 30.04.2018), estableix, en l'article 10, apartat 5, que la conselleria competent en matèria d'educació regularà les condicions que haurà de complir l'alumnat per a poder ser proposat per a l'obtenció d'un premi extraordinari al rendiment acadèmic.  
  
Per tot això, vista la proposta de 17 de maig de 2019, del director general de Política Educativa de la Conselleria d'Educació, Investigació, Cultura i Esport, de conformitat amb aquesta, i en virtut de les competències que m'atribueix l'article 28 de la Llei 5/1983, de 30 de desembre, del Consell, i l'article 6 del Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'administració de la Generalitat, resolc:  
  
Primer. Objecte  
L'objecte d'aquesta resolució és convocar per a l'àmbit territorial de la Comunitat Valenciana els premis extraordinaris de Batxillerat corresponents al curs 2018-2019.  
  
Segon. Requisits dels aspirants  
1. Podrà optar al premi extraordinari l'alumnat que haja cursat i superat, en centres docents espanyols dependents de la Comunitat Valenciana, almenys el segon curs de qualsevol de les modalitats de Batxillerat, i l'haja finalitzat en el curs acadèmic 2018-2019.  
  
2. Per a prendre part en aquesta convocatòria, serà necessari que la nota mitjana de les qualificacions obtingudes en els dos cursos de qualsevol de les modalitats de Batxillerat siga igual o superior a 8,75 punts.  
3. Aquesta nota mitjana serà la mitjana aritmètica de les qualificacions de totes les matèries cursades en els dos cursos de Batxillerat, arredonida a la centena més pròxima, i en cas d'equidistància, a la superior.  
4. Les matèries objecte d'exempció i/o convalidació d'aquells alumnes que cursen simultàniament ensenyaments professionals de Música o Dansa o bé que han acreditat la condició d'esportistes d'alt nivell, d'alt rendiment o d'elit, que consten com a exemptes i convalidades respectivament i que no són qualificades, no es computaran per a l'obtenció de la nota mitjana.  
  
Tercer. Nombre de premis  
A la Comunitat Valenciana es concediran 29 premis.  
  
Quart. Procediment i termini d'inscripció  
1. L'alumnat que, reunint els requisits indicats, desitgen optar als premis extraordinaris s'ha d'inscriure en el centre educatiu en el qual han cursat els estudis de 2n de Batxillerat fins al dia 4 de juny de 2019, inclusivament, on ha de lliurar emplenada la sol·licitud d'inscripció que s'inclou en l'annex I de la present convocatòria i que es pot descarregar de la pàgina web: http://www.ceice.gva.es/va/web/ordenacion-academica/bachillerato/premios-extraordinarios.  
2. La direcció i la secretaria dels centres en els quals s'inscriguen els alumnes i les alumnes per a les proves es responsabilitzaran de comprovar que en les sol·licituds figuren totes les dades requerides, donaran registre d'entrada en el centre a aquestes sol·licituds, que hauran de conservar en l'arxiu del centre, i completaran el procés d'inscripció seguint el procediment establit a continuació:  
a) A fi de simplificar el procediment de gestió de les sol·licituds al·ludides, s'ha habilitat en l'Oficina Virtual per als Centres Educatius una aplicació informàtica perquè els centres puguen traslladar a la Direcció General de Política Educativa les sol·licituds dels alumnes i les alumnes que s'han inscrit al premi extraordinari de Batxillerat.  
  
b) Els centres realitzaran la seua sol·licitud corresponent al curs 2018-2019 a través de la pàgina web: https://oficinavirtual.gva.es/oficina\_tactica/  
c) Amb aquesta finalitat cal utilitzar l'usuari i la contrasenya d'accés a ITACA.  
d) Els centres tindran ja inclòs en l'aplicació l'alumnat que compleix el requisit d'haver obtingut en l'etapa de Batxillerat una nota mitjana igual o superior a 8,75, per la qual cosa únicament hauran de seleccionar l'alumnat que ha presentat la sol·licitud d'inscripció als premis extraordinaris de Batxillerat en el centre i comprovar que la localitat triada per a realitzar l'examen coincideix amb aquella indicada en el model d'inscripció.  
e) Es farà un enviament únic amb tot l'alumnat que s'haja inscrit.  
f) Una vegada introduïda la sol·licitud en l'aplicació telemàtica, el centre haurà de conservar el comprovant de l'enviament, que servirà com a justificant de la presentació d'aquella.  
3. El termini perquè els centres docents envien les seues sol·licituds a través de l'Oficina Virtual per als Centres Educatius començarà el 4 de juny i finalitzarà el 7 de juny de 2019, ambdós inclosos.  
4. Les sol·licituds fora de termini no seran tingudes en compte.  
  
Cinqué. Relació provisional i definitiva d'admesos i exclosos  
1. El dia 12 de juny de 2019, la Direcció General de Política Educativa publicarà en la pàgina web: http://www.ceice.gva.es/va/web/ordenacion-academica/bachillerato/premios-extraordinarios la relació provisional d'admesos i exclosos. En aquesta relació s'inclourà, així mateix, per a cada alumne la modalitat de Batxillerat i, si és el cas, itinerari, així com la primera llengua estrangera i la matèria troncal general de modalitat cursades a segon de Batxillerat, que són matèries que formen part de l'estructura de la prova, tal com s'estableix a l'article huité. Totes aquestes dades de l'alumnat s'extrauran directament del programa ITACA.  
2. Durant els dies 13 i 14 de juny de 2019, es podran formular al·legacions contra aquesta relació provisional seguint les indicacions següents:  
a) Els alumnes i les alumnes presentaran en paper les al·legacions al centre educatiu en les dates indicades.  
b) La direcció i secretària dels centres les hauran de registrar i les hauran d'enviar escanejades juntament amb la documentació justificativa que consideren necessària a la següent adreça electrònica: soa\_yrfakap@wzy.mf durant els mateixos dies 13 i 14 de juny de 2019.  
3. El dia 17 de juny de 2019, la Direcció General de Política Educativa publicarà en la pàgina web: http://www.ceice.gva.es/web/ordenacion-academica/bachillerato/premios-extraordinarios la relació definitiva d'admesos i exclosos. En aquesta relació s'inclourà, així mateix, per a cada alumne la modalitat de Batxillerat i, si és el cas, itinerari, així com la primera llengua estrangera i la matèria troncal general de modalitat cursades a segon de Batxillerat.  
  
Sisé. Elaboració de les proves  
Les proves seran elaborades per la Direcció General de Política Educativa.  
  
Seté. Lloc, data de realització i distribució temporal de la prova  
1. Les proves se celebraran el dia 19 de juny de 2019 als instituts d'Educació Secundària que s'indiquen en l'annex II de la present resolució. Si es necessita alguna seu addicional a causa del nombre d'alumnat matriculat, s'indicarà l'institut d'Educació Secundària adjudicat a cada alumne o alumna en el moment de la publicació de la relació provisional i definitiva d'admesos i exclosos, per a un correcte funcionament de la prova.  
2. L'alumnat serà convocat a les 09.00 hores en crida única a fi d'iniciar el primer exercici. Una vegada iniciada la prova no s'admetrà cap alumne. Hauran d'acudir proveïts del DNI/NIE i de bolígraf o ploma de tinta blava o negra. Podran utilitzar calculadora no programable si, segons el parer del tribunal, l'exercici d'alguna matèria ho requereix. No podran utilitzar elements de consulta (llibres, anotacions, diccionari, dispositius electrònics, etc.) en cap exercici, excepte en el cas de la prova de Llatí II, en la qual es permetrà l'ús del diccionari sense apèndix gramatical.  
3. Les proves se celebraran conforme a l'horari següent:  
  
Exercicis Duració  
Primer exercici (dues parts que es lliuren conjuntament) De 09.30 h a 11.30 h  
Pausa D'11.30 h a 12.30 h  
Segon exercici (dues parts que es lliuren conjuntament) De 12.30 h a 14.30 h  
  
  
Huité. Estructura de les proves  
Les proves s'estructuren de la forma següent:  
1. Primer exercici  
· Part A: Anàlisi d'un text en castellà o valencià i resposta a les qüestions de contingut lingüístic i literari que es plantegen. Es presentaran dos textos, un en castellà i un altre en valencià, i cada alumne o alumna en triarà un. El comentari ha de ser realitzat en la llengua del text triat (durada orientativa: 60 minuts).  
Es valorarà fonamentalment la solidesa de conceptes, el domini de la llengua en qüestió, així com la creativitat i la capacitat crítica manifestades. Per a això es tindrà en compte el grau de desenvolupament de les capacitats lingüístiques de comprensió i expressió escrita (capacitat de redacció, exposició ordenada de les idees, correcta construcció sintàctica, riquesa lèxica i ortogràfica).  
· Part B: Anàlisi d'un text de llengua estrangera de segon curs de Batxillerat de la matèria Primera Llengua Estrangera que haja cursat l'alumnat en segon curs de Batxillerat. L'alumnat haurà de respondre a qüestions de caràcter cultural, literari o gramatical. L'exercici es realitzarà sense diccionari en l'idioma corresponent (duració orientativa: 60 minuts).  
Es tracta de valorar la comprensió d'un text en llengua estrangera, així com la fluïdesa en l'expressió escrita i el domini del vocabulari i la sintaxi.  
· Els temps de duració són orientatius. Correspon al participant distribuir el temps total de 120 minuts entre les diferents parts de l'exercici.  
  
2. En acabar el primer exercici hi haurà una pausa de 60 minuts. Els models d'exàmens corresponents al segon exercici es lliuraran a l'alumnat participant després de la pausa esmentada.  
3. Segon exercici  
· Part C: Desenvolupament d'un tema i/o qüestions que formen part del currículum de la matèria Història d'Espanya comuna a totes les modalitats de Batxillerat.  
· Part D: Qüestions i/o exercicis pràctics sobre la matèria troncal general de modalitat cursada a segon de Batxillerat, és a dir:  
  
- Per a l'alumnat que ha cursat la modalitat de Ciències: Matemàtiques II.  
- Per a l'alumnat que ha cursat la modalitat d'Humanitats i Ciències Socials, itinerari Ciències Socials: Matemàtiques Aplicades a les Ciències Socials II.  
- Per a l'alumnat que ha cursat la modalitat d'Humanitats i Ciències Socials, itinerari Humanitats: Llatí II.  
- Per a l'alumnat que ha cursat la modalitat d'Arts: Fonaments de l'Art II.  
· Els temps de durada són orientatius. Correspon al participant distribuir el temps total de 120 minuts entre les diferents parts de l'exercici.  
  
4. Cada part de la prova es qualificarà entre 0 i 10 punts, amb dos decimals. La qualificació final de la prova serà la mitjana aritmètica de les parts A, B, C i D, amb quatre decimals. Cas que l'alumnat participant no entregue alguna de les quatre parts, la prova quedarà invalidada en la seua totalitat i no serà qualificada. Per a l'obtenció del premi, tal com s'estableix a l'article deu, l'alumnat participant haurà d'haver obtingut en cadascuna de les parts de la prova almenys 5 punts.  
  
5. Tots els exàmens estaran redactats en castellà i en valencià i l'alumnat participant podrà fer-los en una de les dues llengües. Els estudiants hauran de fer l'exercici corresponent a la primera llengua estrangera i a la troncal general de modalitat cursades a segon curs de Batxillerat. En cas de realitzar una altra matèria, la prova quedarà invalidada en la seua totalitat i no serà qualificada.  
6. En totes les parts de la prova es valorarà, al costat de la correcció de les respostes, la claredat i qualitat de l'exposició, l'estructuració de l'exercici, la propietat de vocabulari, la presentació i l'ortografia.  
  
7. Tots els exàmens del primer i del segon exercici estaran basats en el currículum oficial de Batxillerat de la Comunitat Valenciana establit en el Decret 87/2015, de 5 de juny, del Consell, pel qual estableix el currículum i desplega l'ordenació general de l'Educació Secundària Obligatòria i del Batxillerat a la Comunitat Valenciana.  
8. Les diferents parts de la prova seran anònimes, és a dir, els fulls de l'examen no estaran identificats amb el nom de l'alumnat ni amb cap firma o signe que en permeta la identificació. Qualsevol signe als fulls en què s'ha realitzat la prova que puga facilitar la identificació de l'autor/a suposarà la seua exclusió automàtica. Per a la identificació de les proves l'alumnat participant complimentarà un full plica amb les seues dades personals i actuarà d'acord amb les indicacions que seran explicades pel personal supervisor de la prova.  
  
  
Nové. Tribunal  
1. L'òrgan competent per a l'ordenació i instrucció del procediment serà la Direcció General de Política Educativa.  
2. El tribunal encarregat de supervisar i avaluar les proves estarà presidit per un inspector d'Educació. Com a secretari i vocals actuaran professors del cos de catedràtics o del cos de professors d'Ensenyança Secundària especialistes en les distintes matèries objecte de la prova. Aquest professorat haurà de pertànyer a un dels dos cossos anteriors en l'especialitat amb atribució docent en la matèria en qüestió, i estar impartint o haver impartit almenys durant un curs la matèria per a la qual siga nomenat. Tant el president com el secretari i els vocals seran designats pel director general de Política Educativa.  
  
3. Seran designats almenys:  
· Tres professors o professores per cadascuna de les matèries següents: Llengua Castellana i Literatura II; Valencià: Llengua i Literatura II; Primera Llengua Estrangera II: Anglés; Història d'Espanya i Matemàtiques II.  
· Dos professors o professores per cadascuna de les matèries següents: Llatí II i Matemàtiques aplicades a les Ciències Socials II.  
· Un professor o professora per cadascuna de les matèries següents: Fonaments de l'Art II, Primera Llengua Estrangera II: Francés; Primera Llengua Estrangera II: Alemany.  
Si en alguna matèria cal professorat addicional a causa del nombre d'alumnat matriculat, el president del tribunal podrà sol·licitar al director general de Política Educativa que nomene els membres que siguen necessaris per a un correcte funcionament del tribunal.  
4. Les gratificacions per assistències a percebre pels membres del tribunal seran les establides en l'apartat c de l'annex del Decret 24/1997, d'11 de febrer, del Govern Valencià, modificat pels decrets 64/2011, de 27 de maig i 95/2014, de 13 de juny, del Consell.  
5. La realització dels exercicis en cadascuna de les seus on se celebren exàmens serà responsabilitat de la direcció dels instituts d'Educació Secundària indicats en l'annex II i estarà supervisada per l'inspector o inspectora designat a aquest efecte per la direcció territorial d'educació corresponent i comptarà amb la col·laboració dels membres del tribunal i del professorat adscrit al centre així com del personal col·laborador que la direcció general de Política Educativa designe per al correcte desenvolupament i supervisió de la prova.  
6. Si en alguna seu es necessita algun inspector addicional a causa del nombre d'alumnat matriculat, el president del tribunal, per a una correcta supervisió de l'examen, podrà sol·licitar a la direcció territorial corresponent el nomenament d'un inspector o inspectora més.  
Deu. Publicació de les actes de qualificació provisional  
1. El tribunal elaborarà la proposta d'adjudicació dels 29 premis una vegada avaluats els exàmens. Per a l'obtenció del premi, l'alumnat participant haurà d'haver obtingut, en cadascuna de les proves, almenys 5 punts.  
2. El tribunal remetrà la proposta d'adjudicació dels 29 premis extraordinaris de Batxillerat i les actes amb les qualificacions de tot l'alumnat participant a la Direcció General de Política Educativa i als inspectors supervisors de les diferents seus perquè les exposen en el tauler d'anuncis de la seu corresponent, que serà la del centre on es van desenvolupar les proves, abans del dia 9 de juliol de 2019.  
  
  
Onze. Reclamació de les qualificacions  
L'alumnat participant, els seus pares o representants legals podran presentar al·legacions raonades contra la qualificació obtinguda en cadascuna de les proves, mitjançant un escrit dirigit al president del tribunal dels premis extraordinaris, amb seu en la Direcció General de Política Educativa, situada a l'avinguda de Campanar, 32, 46853 València, en el termini dels cinc dies hàbils posteriors a aquell en què siguen publicades les qualificacions.  
  
Dotze. Adjudicació de premis  
1. D'acord amb la proposta definitiva formulada pel tribunal una vegada revisades les reclamacions, el director general de Política Educativa, per delegació del conseller, concedirà els 29 premis i es publicarà en el Diari Oficial de la Generalitat Valenciana abans del 30 de setembre de 2019.  
2. Els alumnes i les alumnes que obtinguen premi extraordinari podran optar, prèvia inscripció i sempre que complisquen els requisits establerts a l'article 5 de l'Ordre ECD/482/2018, de 4 de maig, per la qual es regulen els premis nacionals de Batxillerat (BOE 115, d'11.05.2018), al premi nacional. A més, aquesta distinció els serà anotada en el seu expedient acadèmic i en el seu historial acadèmic pel secretari de l'institut d'Educació Secundària al qual pertanyen o al qual està adscrit el seu centre educatiu.  
3. D'acord amb el que preveu la Llei 20/2017, de 28 de desembre, de la Generalitat, de taxes (DOGV 8202, 30.12.2017), els estudiants que obtinguen un premi extraordinari de Batxillerat no estaran obligats al pagament de les taxes de matrícula en el primer curs dels estudis superiors en una universitat pública.  
  
Tretze. Delegació de competències  
Es delega en el director general amb competències en matèria de política educativa la concessió dels premis extraordinaris previstos en aquesta resolució.  
  
Catorze. Publicació  
Aquesta resolució produirà efectes l'endemà de ser publicada en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de ser publicada.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
  
València, 28 de maig de 2019. El conseller d'Educació, Investigació, Cultura i Esport: Vicent Marzà Ibáñez.  
  
ANNEX II  
Locals de realització de les proves   
  
IES Misteri d'Elx  
Av. de la Universitat d'Elx, 1  
Elx   
  
IES Penyagolosa  
C/ Moncofa, s/n  
Castelló de la Plana  
  
IES Benlliure  
C/ Convent de Carmelites, 13  
València  
  
  
  
ANNEX III  
Calendari de la convocatòria  
  
Dates Actuacions  
Fins al 4 de juny de 2019 Presentació de sol·licituds d'inscripció de l'alumnat de Batxillerat al seu centre educatiu.  
Del 4 de juny al 7 de juny de 2019 Introducció de les sol·licituds d'inscripció per part dels directors i secretaris del centre a través de l'OFICINA VIRTUAL  
12 de juny de 2019 Publicació llista provisional d'admesos i exclosos a la pàgina web d'Ordenació Acadèmica  
13 i 14 de juny de 2019 Formulació d'al·legacions contra la relació provisional, presentació per part de l'alumnat al centre educatiu i enviament a l'adreça electrònica:  
soa\_atkigpr@hhc.ov  
17 de juny de 2019 Publicació llista definitiva d'admesos i exclosos a la pàgina web d'Ordenació Acadèmica  
19 de juny de 2019 EXAMEN  
 9.00 h: convocatòria dels estudiants  
 De 9.30 h a 11.30 h: Primer exercici  
 D'11.30 h a 12.30 h: Pausa  
 De 12.30 h a 14.30 h: Segon exercici  
Fins al 9 de juliol de 2019 Publicació acta qualificacions  
5 dies hàbils posteriors a la publicació de l'acta qualificacions Presentació de reclamacions contra les qualificacions  
Abans del 30 de setembre de 2019 Publicació al DOGV de l'alumnat premiat